ভজন
ভজন (সংস্কৃত: भजनम्) বলতে ধর্মীয় বা আধ্যাত্মিক ধারণা সহ যেকোন ভক্তিমূলক সঙ্গীতকে বোঝায়, বিশেষ করে ভারতীয় ধর্মের সঙ্গীত। ভজন শব্দের অর্থ শ্রদ্ধা। 'ভজন' শব্দটি সাধারণত এক বা একাধিক প্রধান গায়ক, সঙ্গীত সহ, এবং কখনও কখনও নাচ সহ সমবেত পরিবেশনা বোঝাতে ব্যবহৃত হয়। সাধারনত, তবলা, ঢোলক বা দফের মত বাজনার সাথে ভজন হয়। হ্যান্ডহেল্ড ছোট করতাল সাধারণত বীট বজায় রাখতে ব্যবহৃত হয়। ভজন মন্দিরে, বাড়িতে, খোলা গাছের নিচে, নদীর তীরে বা ঐতিহাসিক তাৎপর্যপূর্ণ স্থানে গাওয়া যেতে পারে। কোন নির্ধারিত রূপ, বা নির্দিষ্ট নিয়ম না থাকায়, ভজন সাধারণত গীতিমূলক এবং সুরেলা রাগে গাওয়া হয়। এটি ভক্তি আন্দোলনের সময় বিকশিত সঙ্গীত ও শিল্পকলার ধারার অন্তর্গত। এটি হিন্দুধর্মের পাশাপাশি জৈনধর্মের বিভিন্ন ঐতিহ্যে পাওয়া যায়। হিন্দুধর্মে, ভজন বিশেষ করে বৈষ্ণবধর্মে প্রচলিত। ধর্মগ্রন্থ থেকে ধারণা, কিংবদন্তি মহাকাব্য, সাধুদের শিক্ষা এবং দেবতার প্রতি প্রেমময় ভক্তি হল ভজনের সাধারণ বিষয়। ভজন ব্যাপকভাবে বেনামে রচিত হয়েছে এবং সঙ্গীত ও শিল্প ঐতিহ্য হিসাবে ভাগ করা হয়েছে। নির্গুণি, গোরক্ষনাথি, বল্লভপন্থী, অষ্টছাপ, মধুরা-ভক্তি এবং ঐতিহ্যবাহী দক্ষিণ ভারতীয় রীতি সম্প্রদায় ভজন প্রভৃতি ধারাগুলোর প্রত্যেকের নিজস্ব সংগ্রহশালা এবং গানের পদ্ধতি রয়েছে।